Source: http://docplayer.hu/691896-Amerikai-nagykovetseg-budapest-orszagjelentesek-az-emberi-jogok-tiszteletben-tartasarol-2013.html
Timestamp: 2018-06-25 00:45:42+00:00

Document:
Amerikai Nagykövetség, Budapest. Országjelentések az emberi jogok tiszteletben tartásáról - PDF
Amerikai Nagykövetség, Budapest. Országjelentések az emberi jogok tiszteletben tartásáról
Download "Amerikai Nagykövetség, Budapest. Országjelentések az emberi jogok tiszteletben tartásáról - 2013"
1 2013. évi emberi jogi jelentés Országjelentések az emberi jogok tiszteletben tartásáról Kiadta az Amerikai Egyesült Államok Külügyminisztériuma (Bureau of Democracy, Human Rights and Labor) február 27. Magyarország Vezetői összefoglaló Magyarország többpártrendszerű parlamentáris demokrácia. A törvényhozói hatalmat az egykamarás Országgyűlés (parlament) gyakorolja. Az Országgyűlés választja az államfőt (köztársasági elnököt), akinek megbízatása öt évre szól. Az államfő a legtöbb képviselői helyet megszerző pártból vagy koalícióból nevezi ki a miniszterelnököt a négyévente megrendezett országos választások után ben egyfordulós országos választási rendszer váltotta fel a korábbi kétfordulós rendszert. A legutóbbi, évi országgyűlési választások a megfigyelők szerint szabadon és tisztességesen zajlottak le. A konzervatív Fidesz-Kereszténydemokrata Néppárt koalíció kétharmados parlamenti többséget szerzett. A Fidesz miniszterelnökjelöltje, Orbán Viktor 2010-ben foglalta el hivatalát. A hatóságok hatékony ellenőrzés alatt tartották a biztonsági erőket. Érkeztek jelentések olyan esetekről, amikor a biztonsági erők nem tartották tiszteletben az emberi jogokat. Az év során a legfontosabb emberi jogi problémák közé tartozott a roma népességgel szembeni társadalmi szintű hátrányos megkülönböztetés és kirekesztés, valamint az antiszemitizmus. A romák hátrányos megkülönböztetése továbbra is jelentős mértékben korlátozta hozzáférésüket az oktatáshoz, a foglalkoztatáshoz, az egészségügyi ellátáshoz és a szociális szolgáltatásokhoz. A kormány továbbra is az alkotmány megreformálására használta kétharmados parlamenti többségét. Elfogadta az Alaptörvény (alkotmány) negyedik és ötödik módosítását. A negyedik módosítás különösen nagy nemzetközi kritikát váltott ki, és tovább erősödtek azok az aggodalmak, hogy a módosítások eredménye a fékek és ellensúlyok működésének gyengülése. Az emberi jogok védelmével foglalkozó civil szervezetek hangsúlyozták, hogy az elmúlt három évben módszeresen csorbították a politikai szabadságokat és azok garanciáit, és hogy a negyedik módosítás e folyamat egyik új 1
2 eleme. Az ötödik módosítás részben reagált a nemzetközi kritikákra, de továbbra is aggályos, hogy az új jogszabályok alááshatják a különböző vallási csoportokkal szembeni egyenlő bánásmódot, valamint a média pluralizmusát. Az emberi jogokkal kapcsolatos egyéb problémák közé tartoztak ebben az évben a rendőri túlkapások a gyanúsítottakkal, különösen a roma származásúakkal szemben; a médiafelügyeleti hatóság hatáskörével kapcsolatban aggodalmat keltő törvények, amelyek öncenzúrára bátoríthatnak; a kormányzati korrupció; a nők és a gyermekek ellen irányuló társadalmi erőszak; a nők szexuális zaklatása; az antiszemita támadások és a vandalizmus; az egyházak elismerésére irányuló, politikailag meghatározott eljárás; és az emberkereskedelem. Általánosságban elmondható, hogy a kormány tett lépéseket annak érdekében, hogy vádat emeljen a rendfenntartó szolgálatoknál vagy más kormányszerveknél visszaéléseket elkövető tisztségviselők ellen, és megbüntesse őket. 1. rész: Az emberi méltóság tiszteletben tartása, ideértve az alábbiakkal szembeni védelmet: a. Az élettől való önkényes vagy törvénytelen megfosztás Érkeztek jelentések arról, hogy rendőrök önkényes intézkedéssel egy ember halálát okozták. A rendőri visszaélések kivizsgálása az ügyészségek feladata. Ha a törvénysértés katonai bíróság hatáskörébe tartozik, az ügyet katonai ügyészség vizsgálja. Április 8-án két kiskőrösi rendőr kisebb lopás gyanúja miatt előállította Bara József román állampolgárt. Az izsáki rendőrörsön súlyosan bántalmazták, és a férfi később belehalt sérüléseibe. Április 9-én az országos rendőrfőkapitány azonnali hatállyal elbocsátotta a két rendőrt, és lefokozta az izsáki és a kiskőrösi rendőrkapitányokat. Április 11-én a Kecskeméti Járásbíróság elrendelte a két rendőr előzetes letartóztatását. Október 1-én a Bács-Kiskun Megyei Főügyészség vádat emelt a két volt rendőrtiszt ellen az áldozat agyonverése és egyéb bűncselekmények miatt. Október 3-án a Bács-Kiskun Megyei Rendőrkapitányság kártérítési megállapodást kötött az áldozat családjával. A bírósági eljárás október végén még nem ért véget. Augusztus 10-én 98 éves korában elhunyt a háborús bűnökkel vádolt Csatáry 2
3 László, így lezárult az ellene folyó eljárás. Csatáry állítólag kulcsszerepet játszott abban, hogy 1944-ben zsidót deportáltak Kassáról Auschwitzbe. E tettéért 1948-ban halálra ítélték, ő azonban álnéven Kanadába menekült. Miután múltjára fény derült, a kanadai hatóságok 1997-ben visszavonták kanadai állampolgárságát és 2013 között az ügyét magyar és szlovák bíróság is tárgyalta az esetleges kiadatás végett, illetve annak eldöntésére, hogy vajon bíróság elé állíthatják-e olyan bűncselekményekért, amelyekért egyszer már elítélték. Július 31-én a Fővárosi Táblabíróság arra utasította az első fokon eljáró budapesti bíróságot, hogy folytasson bűnvádi eljárást az eredeti vádak alapján, de az eljárást a férfi halála miatt megszüntették ben a radikális szélsőjobboldali Jobbik párt két országgyűlési képviselője hivatalosan emberiség ellenes bűncselekményekkel vádolta meg Biszku Bélát, aki 1956-ban a Magyar Szocialista Munkáspárt végrehajtó bizottságának volt a tagja, 1957 és 1971 között pedig a belügyminiszteri tisztséget töltötte be. A feljelentés miatt a Fővárosi Főügyészség vizsgálatot rendelt el azon állítások tárgyában, melyek szerint Biszku 1956-ban arra utasította a rendvédelmi erőket Budapesten és Nyíregyházán, hogy nyissanak tüzet a tömegre. Az akcióban 49 polgári személy vesztette életét (köztük nők és gyermekek is). Október 16-án a Budapesti Nyomozó Ügyészség háborús bűncselekmények miatt vádat emelt Biszku ellen a Fővárosi Törvényszéken. Az ügy az év végéig nem zárult le. Biszku 2012 szeptembere óta házi őrizetben van. b. Eltűnések Nem érkezett jelentés politikai indíttatású eltűnésekről. c. Kínzás és más kegyetlen, embertelen vagy megalázó bánásmód, illetve büntetés Az alkotmány és a törvények tiltják e cselekményeket; ennek ellenére érkeztek jelentések arról, hogy a hatóságok nem mindig tartották be e tilalmakat. Március 12-én egy férfi és édesanyja közötti családon belüli erőszakkal kapcsolatos intézkedés közben két rendőr állítólag olyan súlyosan bántalmazta a férfit, hogy annak végül el kellett távolítani az egyik veséjét. Július 12-én a kaposvári Nyomozó Ügyészség vádat emelt a rendőrök ellen. Az ügy szeptember végéig még nem zárult le. 3
4 Április 15-én a Debreceni Ítélőtábla elítélt három rendőrt, akik 2009-ben erőszakot alkalmaztak egy kihallgatás során, illetve egyéb bűncselekményeket követtek el. A bíróság 16 hónapos felfüggesztett szabadságvesztésre ítélt két rendőrt, harmadik társukra pedig forint (1700 dollár) bírságot szabott ki közokirathamisításért. Az ítéletet három középiskolás diák kényszervallatása miatt hozta a bíróság: a fiúkat a rendőrök megfenyegették és többször arcul ütötték, amíg be nem vallották, hogy zaklattak egy mezőkövesdi tanárt. Folytatódott a vizsgálat a évi kormányellenes tüntetéseken tapasztalt rendőri fellépés ügyében. Február 8-án a Központi Nyomozó Főügyészség vádat emelt Bene László volt országos rendőrfőkapitány és Gergényi Péter korábbi budapesti rendőrkapitány ellen elöljárói intézkedés elmulasztása miatt, amikor tüntetők megrohamozták a köztelevízió székházát 2006-ban. Az ügyészség azzal is megvádolta Benét, hogy megengedte a rendőröknek, hogy azonosító jelvényeik viselése nélkül teljesítsenek szolgálatot. Az ügyészség vádat emelt Dobozi József, a Rendészeti Biztonsági Szolgálat volt parancsnoka ellen is, mert nem rendelt el vizsgálatot a gumilövedékek és könnygáz 2006-os bevetése ügyében. A bíróságok vádat emeltek 11 további egykori magas rangú rendőrtiszt elleni is a rendőrség által polgári személyek sérelmére elkövetett bántalmazások jelentésének elmulasztása miatt. Az ügy szeptember végén még folyamatban volt. Szeptember végéig az állam 380 millió forint (1,7 millió dollár) kártérítést fizetett ki a 2006 őszén elkövetett rendőri intézkedések áldozatai részére. Szeptember 30-án az Alkotmánybíróság helybenhagyta azt a évi törvényt, amely szerint a bíróságoknak fel kell menteniük azokat a személyeket, akiket a 2006-os tüntetések kapcsán rongálás és erőszak alkalmazása miatt ítéltek el, amennyiben az elítélés alapját kizárólag rendőri jelentés képezte. Húsz bíró nyújtott be indítványt az Alkotmánybírósághoz a semmisségi törvény ellen, amely több száz ítéletet semmisített meg. A bírák azzal érveltek, hogy a törvény sérti a jogállamiságot és a bírói szervezet függetlenségét. A börtönökben és a befogadó állomásokon uralkodó állapotok A büntetés-végrehajtási rendszer fő problémáit továbbra is a túlzsúfoltság és a rossz körülmények jelentették. A kormány független emberi jogi megfigyelők számára lehetővé tette az intézmények látogatását. Fizikai állapotok: Szeptember végén a börtönök és befogadó állomások lakóinak száma volt közülük 1416 volt nő, 504 pedig fiatalkorú a fő hivatalos befogadóképesség mellett. A börtönök kihasználtsága 145%-ra nőtt a 2012-es 136%-hoz képest. 4
5 A Büntetés-végrehajtás Országos Parancsnoksága (BVOP) szerint az év során öt fogvatartott követett el öngyilkosságot. A kötelezően lefolytatott vizsgálat minden esetben azt állapította meg, hogy sem az őröket, sem a többi elítéltet nem terheli felelősség a halálesetekért. A Magyar Helsinki Bizottság (MHB) továbbra is kifogásolta, hogy csak a belső egészségügyi személyzet vizsgálta meg azokat a fogvatartottakat, akik fizikai bántalmazásról számoltak be. Az országos rendőrfőkapitány 2010-es határozata szerint a fogvatartottak egészségügyi vizsgálata csak abban az esetben történhet őr jelenléte nélkül, ha azt a fogvatartott vagy az orvos kéri, és ha arra az illetékes tiszt engedélyt ad. A MHB szerint a fogvatartottak könnyen jutottak ivóvízhez. Ugyanakkor a Bizottság szerint továbbra is problémát jelentett a megfelelő számú ágynemű, törülköző és ruházat, valamint a megfelelő egészségügyi ellátás hiánya. Egyes létesítményekben a tisztálkodó helyiségek és a vécék is nagyon rossz állapotban voltak. Egyes börtönökben a vécék nem voltak elszeparálva a napközbeni tartózkodási helytől. Az MHB szerint számos cella nem rendelkezett megfelelő természetes fénnyel és világítással. Nyilvántartások: A rabokkal kapcsolatos nyilvántartásokat általában megfelelően vezették. A hatóságok a nem erőszakos bűncselekményeket elkövető személyek esetében a bebörtönzés helyett egyéb alternatívákat alkalmaztak, mint például mediációt vagy a pénzbüntetést. A mediációt a vádlott vagy a felperes is kezdeményezheti, ha a gyanúsítottat maximum öt évig terjedő szabadságvesztéssel járó bűncselekménnyel vádolhatják ben átlagosan 1500 mediációs eljárást folytattak le havonta. Az alapvető jogok országgyűlési biztosa (az ombudsman) foglalkozik általában a börtönökből érkező panaszokkal, és hivatalból vizsgálatokat folytat, de nincs felhatalmazása arra, hogy a fogvatartottak nevében járjon el. Május 29-én az ombudsman jelentést tett közzé a sopronkőhidai börtönben uralkodó általános állapotokról. Az ombudsman megállapítása szerint a börtön sérti a fogvatartottak emberi méltósághoz, valamint a testi és lelki egészséghez való jogát. A jelentés szerint 10 elítélt helyén 15 szorong, és a szükségesnél kevesebb pszichológus áll rendelkezésükre. Július 2-án az Emberi Jogok Európai Bírósága (EJEB) döntött egy kérelmező 5
6 ügyében, akit ban a szolnoki börtönben tartottak előzetes letartóztatásban egy többszemélyes cellában, ahol fejenként 1,7 m 2 élettér jutott a raboknak. Az EJEB határozatát a kínzás és embertelen vagy megalázó bánásmód vagy büntetés megelőzésére alakult Európai Bizottság (CPT) által megállapított standarddal indokolta, mely szerint a többszemélyes cellákban az egy elítéltre jutó terület nem lehet kisebb négy négyzetméternél. Az EJEB euró ( dollár) kártérítésre kötelezte a kormányt, valamint további 2000 euró (2700 dollár) megfizetésére az elítéltet ért embertelen és megalázó bánásmódért. A törvény szerint a fogvatartottakat havonta legalább 30 perc látogatási idő illeti meg. A gyakorlatban azonban a börtönőrök döntenek a látogatások maximális hosszáról, ami a legtöbb intézményben egy óra. A Magyar Helsinki Bizottság megítélése szerint a havi maximum egyórás látogatási idő nem méltányos, különösen az előzetes letartóztatásban lévők esetében. A törvény az adott létesítmény adottságaihoz mérten lehetővé teszi a fogvatartottak számára, hogy telefonáljanak. A Magyar Helsinki Bizottság beszámolója szerint a telefonálási lehetőséget minden létesítményben biztosították, de a telefonbeszélgetések megengedett időtartamát és elérhetőségét illetően jelentős eltérések voltak az intézmények között. A civil szervezetek jelentései szerint az elítéltek és a fogvatartottak szabadon gyakorolhatták vallásukat. A hatóságok általában lehetővé tették az elítéltek számára, hogy cenzúra alkalmazása nélkül panaszt nyújtsanak be az igazságügyi szervekhez, valamint hogy vizsgálatért folyamodjanak, ha úgy gondolják, hogy embertelen körülmények között tartják őket fogva. A hatóságok általában kivizsgálták az embertelen körülményekre vonatkozó, hitelt érdemlő állításokat. Augusztus 26-án az ombudsman jelentést tett közzé arról a vizsgálatról, amelyet a balassagyarmati börtön egyik fogvatartottjának panasza nyomán indított levéltitok megsértése miatt. A férfi állítása szerint azért indítottak ellene fegyelmi eljárást, mert tiszteletlen hangvételű levelet írt egy bírónak. Hivatkozva arra a miniszteri rendeletre, amely szerint a fogvatartottak hatóságokhoz címzett levelei tartalmilag nem ellenőrizhetők, az ombudsman kijelentette, hogy a Balassagyarmati Fegyház és Börtön vezetői súlyosan megszegték a fogvatartottnak a magánélet tiszteletben tartásához való jogát. Az ombudsman intézkedési javaslatot tett a BVOP országos parancsnokának azért, hogy a jövőben ne forduljanak elő hasonló törvénysértések. Az ombudsmani jelentés nyomán a BVOP országos parancsnoka utasította a 6
7 börtönök vezetőit az elítéltek magánszférához való jogát szabályozó rendelkezések betartására. Független megfigyelés: A kormány engedélyezte, hogy a helyi és nemzetközi emberi jogi csoportok, például a Magyar Helsinki Bizottság, valamint a média független vizsgálatot folytasson le a börtönök körülményeire vonatkozóan. A Magyar Helsinki Bizottság arról számolt be, hogy bizottság munkatársai az év során négy börtönbe látogattak el, és több mint 120 elítélttel találkoztak börtönszemélyzet jelenléte nélkül. Az év folyamán a Magyar Helsinki Bizottság egy új kérelmet nyújtott be az Emberi Jogok Európai Bíróságához (EJEB), melyben kifogásolta a fogvatartottak életkörülményeit a Bács-Kiskun Megyei Büntetés-végrehajtási Intézetben. Április 3. és 12. között a kínzás és embertelen vagy megalázó bánásmód vagy büntetés megelőzésére alakult Európai Bizottság (CPT) látogatást tett hat rendőrségi fogdában és négy börtönben az ott uralkodó körülmények ellenőrzése végett. A látogatások során a CPT delegációja magas rangú kormányzati tisztségviselőkkel, az alapvető jogok biztosával és a Független Rendészeti Panasztestület (FRP) tagjaival találkozott, majd benyújtotta előzetes megállapításait Pintér Sándor belügyminiszternek. A CPT végleges jelentése a jelen dokumentum kiadásakor még nem volt elérhető. Javuló tendenciák: Az év végére a kormány 1,26%-kal növelte a büntetésvégrehajtási intézetek befogadóképességét a túlzsúfoltság enyhítése érdekében. d. Önkényes letartóztatás vagy őrizetbe vétel Az alkotmány és a jog tiltja az önkényes letartóztatást és őrizetbe vételt, ám érkeztek jelentések arról, hogy a hatóságok nem mindig tartották be e tilalmakat. A rendőrség és a biztonsági szervek szerepe A rendfenntartásért az ország egész területén a Belügyminisztérium irányítása alatt működő Országos Rendőr-főkapitányság (ORFK) felel. Az Országos Rendőrfőkapitányság alá tizenkilenc megyei és a budapesti főkapitányság tartozik, ezek irányítása alatt működnek a helyi hatáskörrel rendelkező városi rendőrkapitányságok. Közvetlenül a belügyminiszter irányítása alatt két azonos rangú egység működik: a Terrorelhárítási Központ (TEK), valamint a Nemzeti Védelmi Szolgálat (NVSZ). A TEK feladata a miniszterelnök és a köztársasági elnök védelme, valamint különböző terrorcselekmények, köztük az emberrablások és a gépeltérítések megakadályozása, felderítése, illetve a terrorista cselekmények 7
8 elkövetőinek a letartóztatása. A 2011-ben létrehozott Nemzeti Védelmi Szolgálat feladata a rendvédelmi szerveken, a központi államigazgatási szerveken és a polgári titkosszolgálatokon belüli korrupció megakadályozása, illetve felderítése. A TEK és az NVSZ is jogosult titkosszolgálati adatokat gyűjteni, illetve civil ruhás rendőri vizsgálatokat folytatni, bizonyos esetekben előzetes bírói engedély nélkül is. A Magyar Honvédség a Honvédelmi Minisztérium irányítása alá tartozik, feladata pedig az ország külső erőkkel szembeni védelme, a belföldi biztonsággal kapcsolatos egyes feladatok ellátása, valamint a katasztrófaelhárítás. A szervezett állampolgári csoportok, például a polgárőrségek fontos szerepet játszottak a rendőrség bűnmegelőzési munkájának támogatásában és a közbiztonság fenntartásában. A jog előírja, hogy a polgárőröknek írásbeli együttműködési megállapodást kell kötniük az illetékes rendőrkapitánysággal, és az együttműködési kötelezettség megszegése esetére bírságot helyez kilátásba. A jogosulatlan rendfenntartó tevékenység szervezését a jog két évig terjedő szabadságvesztéssel bünteti. Az ügyészség fenntartotta a polgárőr csoportok feletti törvényességi felügyeletet, és bírósági eljárást indíthatott, ha egy adott csoport nem rendelkezett a rendőrséggel kötött írásbeli együttműködési megállapodással. A Társaság a Szabadságjogokért (TASZ) jogvédő és jogfejlesztő civil szervezet azonban arról számolt be, hogy szélsőjobboldali, romaellenes csoportok továbbra is végeztek illegális járőrözést egy északkelet-magyarországi kisvárosban, nyilvánvalóan a helyi roma népesség megfélemlítése céljából. Március 25-én a Szegedi Ítélőtábla új eljárást rendelt el abban a polgári peres ügyben, amelyet a Békés Megyei Főügyészség indított 2011-ben a Szebb Jövőért Polgárőr Egyesület ellen. A keresetben, mely jóváhagyása esetén az egyesület megszüntetéséhez vezetne, az áll, hogy az egyesület a 2011-ben Gyöngyöspatán és Hajdúhadházon elkövetett cselekményeivel megsértette mások jogait és szabadságát. Az ügyészség megítélése szerint az egyesület kifejezetten azzal a szándékkal szervezett őrszolgálatot az említett településeken, hogy megfélemlítse a helyi roma közösséget ben a gyulai eljáró bíróság megszüntette a pert, mivel nem sikerült bizonyítani, hogy az egyesület tevékenysége veszélyeztette volna a kisebbségek jogait, vagy megsértette volna a közbiztonságot. Az ügy november végén még folyamatban volt. A polgári hatóságok továbbra is hatékony felügyeletet gyakoroltak a rendőrség, a Nemzeti Védelmi Szolgálat és a hadsereg felett, a kormánynak pedig hatékony mechanizmusok álltak rendelkezésére, hogy felderítse és megbüntesse a visszaéléseket és a korrupciót. A rendfenntartó erőkkel kapcsolatban nem érkezett 8
9 jelentés a felelősségre vonás elmulasztásáról. A jogszabálysértésben bűnösnek talált rendőrök büntetése többek között a megrovás, az elbocsátás és a büntetőjogi eljárás. A rendőrség tagjainál tapasztalható korrupció továbbra is probléma volt (lásd a 4. részt) első nyolc hónapjában a Belügyminisztérium 2816 rendőr esetében állapított meg fegyelemsértést, 115 rendőrt talált bűnösnek szabálysértés elkövetésében, 88 rendőrt bűncselekmény elkövetésében, 13 rendőrt pedig szolgálatra alkalmatlannak nyilvánított. Ugyanebben az időszakban a bíróságok két rendőrt ítéltek letöltendő, 24-et pedig felfüggesztett szabadságvesztésre, 289 rendőrre pénzbüntetést szabtak ki, 13-at pedig felmentettek a szolgálat alól. Szintén ebben az időszakban 36 rendőrt ítéltek el korrupció miatt, 28 rendőrt pedig próbára bocsátottak. Az enyhébb visszaélések áldozatai vagy az elkövető egységénél tehetnek panaszt, vagy a Független Rendészeti Panasztestületnél, amely a rendőrség alapvető jogokat érintő kihágásait és mulasztásait vizsgálja ki. A parlament által felállított öttagú testület a rendőri hatóságoktól függetlenül működik. A testülethez szeptember végéig 556 bejelentés érkezett. 260 panaszt vizsgáltak ki (köztük néhány, még ben benyújtott ügyet), és 59 esetben találtak súlyos, 20 esetben pedig kisebb jogsértést. A testület 59 esetet továbbított az országos rendőrfőkapitánynak, aki 14 esetben csak részben fogadta el a megállapításokat, 23 ügyben pedig elutasította azokat. A többi eset függőben maradt. A Független Rendészeti Panasztestület jogköre csak arra terjed ki, hogy javaslatot tegyen az Országos Rendőrfőkapitányságnak, és jelentse megállapításait a parlamentnek. Őrizetbe vételi eljárás és a fogva tartás ideje alatti bánásmód A rendőrség köteles előállítani minden olyan személyt, akit bűncselekmény elkövetése közben fognak el, vagy akik ellen elfogatóparancs van érvényben. Előállítás alkalmazható olyan személyek esetében, akiket bűncselekmény vagy kisebb szabálysértés elkövetésével gyanúsítanak; illetve azoknál, akik nem tudják, vagy nem hajlandóak igazolni magukat. A rendőrség kísérő nélküli kiskorút is előállíthat, ha gyanúsítható, hogy az illető szülői vagy gyámsági felügyelet elől szökött meg. Azok ellen, akik nem tudják igazolni személyazonosságukat megfelelő dokumentumokkal, szabálysértés miatt eljárás indítható. Az előállítás időtartama általános esetben legfeljebb nyolc, speciális esetben legfeljebb 12 óra lehet. A biztonsági fenyegetést jelentő személyeket a rendőrség 24 óráig tarthatja fogva, de ez az időtartam meghosszabbítható 72 óráig, ha az elkövetőt korábban óvadék 9
10 ellenében vagy feltételesen engedték szabadon, és súlyosan megszegte a szabadlábra helyezés szabályait. A rendőrség és az ügyészség elrendelheti a gyanúsított 72 óráig tartó őrizetbe vételét, ha alaposan gyanítható, hogy szabadságvesztéssel büntethető bűncselekményt követett el, vagy valószínűnek tűnik a gyanúsított előzetes letartóztatásának elrendelése. Az ügyész köteles a fogvatartott előzetes letartóztatását kezdeményezni a nyomozási bírónál még a 72 órás időtartam letelte előtt, különben a rendőrségnek szabadon kell engednie a fogvatartottat. A nyomozási bíró elrendelheti a megidézett vádlott 72 órás elzárását is, ha az nem jelenik meg a bíróságon a meghatározott időben. Ha a nyomozási bíró elutasítja az ügyész indítványát, és nem rendel el előzetes letartóztatást 72 órán belül, a rendőrségnek azonnal szabadon kell engednie a fogvatartottat. A vádlott fellebbezést nyújthat be az előzetes letartóztatást elrendelő határozat ellen. Bizonyos körülmények (például szökés, ismételt bűnelkövetés vagy a nyomozás hátráltatásának veszélye) esetén az ügyész indítványt nyújthat be az őrizetbe vétel helye szerinti bírósághoz, amelyben kezdeményezi a vádlott előzetes letartóztatását. A bíróság által elrendelt előzetes letartóztatás a bírósági tárgyaláson hozott ítélet kihirdetéséig tart, de nem haladhatja meg az egy hónapot. A vizsgálatot vezető bíró az ügyész indítványára maximum egy évig terjedő időszakra meghosszabbíthatja az előzetes letartóztatás idejét. A megyei bíróságok még ezen túl is meghosszabbíthatják az előzetes letartóztatás idejét. A vádlott fellebbezést nyújthat be az előzetes letartóztatással szemben. A vádirat benyújtását követően elrendelt vagy meghosszabbított előzetes letartóztatás időtartama nem haladhatja meg az elkövetett cselekményért a törvényben meghatározott maximális szabadságvesztés idejét, és a jogerős ítélet kihirdetéséig, de legfeljebb az elsőfokú bíróság ítéletében meghatározott letöltendő szabadságvesztés idejéig tart. Ha nem születik az ügyében bírósági ítélet, a fogvatartott legfeljebb négy évig tartható előzetes letartóztatásban. Szeptember 4-én az Országgyűlés az Országos Bírósági Hivatal (OBH) kezdeményezésére módosította a büntetőeljárási törvényt, hogy felgyorsítsák a büntetőeljárást, ha a terhelt előzetes letartóztatásban van. Az új jogszabály értelmében az ilyen ügyeket akkor is soron kívül kell lefolytatni, ha más ügyeknél, például fiatalkorúak által vagy fiatalkorúak ellen elkövetett bűncselekményeknél is gyorsított eljárásra van szükség. November 11-én az Országgyűlés eltörölte azt a korlátozást, amely szerint a 15 évig terjedő vagy életfogytig tartó szabadságvesztéssel büntetendő bűncselekmények elkövetőit maximum négy évig lehetett előzetes letartóztatásban tartani. A Magyar Helsinki Bizottság hevesen bírálta a felső korlát eltörlését, mondván, hogy az 10
11 ellentétes Magyarország Alaptörvényével és a nemzetközi standardokkal is. A Bizottság továbbra is tiltakozott az előzetes letartóztatás általános gyakorlata ellen. A rendőrségnek az első kihallgatás elején tájékoztatnia kell a gyanúsítottat az ellene felhozott vádakról. Az első kihallgatásra az őrizetbe vételtől számított 24 órán belül sort kell keríteni. A hatóságok jellemzően tiszteletben tartották ezt a jogot. Az óvadék ellenében történő ideiglenes szabadlábra helyezés rendszere megfelelően működik. Az óvadék alkalmazása azonban azokra az esetekre korlátozódik, amelyekben fennáll a szökés veszélye. A Magyar Helsinki Bizottság véleménye szerint az óvadék és az előzetes letartóztatás egyéb alternatívái kihasználatlanok. A Magyar Helsinki Bizottság szerint az ellenőrző rendszer és a megfelelő eszközök hiánya volt az oka annak, hogy az előzetes letartóztatás alternatívái, mint például a házi őrizet és az utazási korlátozások nem voltak eléggé kihasználva. A törvény szerint a rendőrségnek a kihallgatásuk előtt tájékoztatnia kell a gyanúsítottakat arról, hogy jogukban áll ügyvédet fogadni. Már a nyomozati szakaszban kötelező a védőügyvéd általi képviselet, ha a gyanúsítottat olyan bűncselekménnyel vádolják, amely öt évnél hosszabb idejű szabadságvesztéssel büntethető; ha a gyanúsítottat őrizetbe veszik; ha a gyanúsított siket, vak, nem tud beszélni vagy kóros elmeállapotú; nem beszél magyarul vagy az eljárás nyelvén; bármilyen okból nem képes személyesen védekezni; fiatalkorú; vagy anyagi helyzetéből adódóan védőügyvéd kirendelését kéri. A bírósági szakaszban szintén kötelező az ügyvédi képviselet, ha a tárgyalás a megyei bíróság mint elsőfokú bíróság előtt zajlik; ha pótmagánvádló vádat emel; ha gyorsított eljárásról van szó (gyorsított és egyszerűsített eljárás kisebb szabálysértések miatt); ha a tárgyalást a vádlott távollétében tartják meg; ha a vádlott kéri; illetve ha a vádlott érdekében hivatalból kirendelt jogi képviselet szükséges. Olyan esetekben, amikor jogi képviseletre van szükség, a gyanúsítottaknak három nap áll rendelkezésükre, hogy védőügyvédet fogadjanak; ellenkező esetben a rendőrség vagy az ügyész rendel ki védőt. Ha a gyanúsított egyértelműen jelzi, hogy nem kíván védőügyvédet megbízni, a rendőrségnek vagy az ügyészségnek haladéktalanul gondoskodnia kell védő kirendeléséről az illetékes ügyvédi kamara által vezetett ügyvédi jegyzékből. A Magyar Helsinki Bizottság erősen kritizálta a hivatalból kirendelt jogi képviselet intézményét. A bizottság szerint általános, hogy a rendőrkapitányságok házon belüli védőügyvédeket alkalmaznak, de megfigyelők szerint ezek teljesítménye általában rosszabb, mint a fogadott ügyvédeké. 11
12 A törvény értelmében sem a rendőrség, sem az ügyészség nem köteles várni a gyanúsított kihallgatásával addig, amíg a védő megérkezik. Az emberi jogi szervezetek szerint a rendőrség rendszerint azonnal védőügyvéd jelenléte nélkül megkezdte a kihallgatást, mihelyst tájékoztatták a gyanúsítottat arról, hogy joga van a jogi képviselethez. Március 1-én egy alkotmányjogi panasz nyomán hozott határozatában az Alkotmánybíróság megállapította, hogy a kötelezően kirendelt védőügyvédek többsége nem jelenik meg a terhelt első kihallgatásán, mert a rendőrség nem értesíti őket időben a kihallgatás helyéről és időpontjáról. Az Alkotmánybíróság megállapítása szerint ez a gyakorlat ellentétes a védőügyvédhez való alkotmányos joggal, ezért a terhelt által a védő távollétében tett állítások nem használhatók bizonyítékként a büntető eljárás során. A törvény lehetővé teszi a rövid időre fogvatartottak számára, hogy fogva tartásukról nyolc órán belül értesítsék hozzátartozóikat vagy másokat, kivéve, ha az értesítés veszélyezteti a nyomozást. A nyomozó hatóságoknak 24 órán belül értesíteniük kell a 72 órás őrizetben levő fogvatartott hozzátartozóit az őrizet tényéről és a fogvatartott tartózkodási helyéről. A július 1-től hatályos új büntető törvénykönyv 14 évről 12 évre szállította le a büntethetőség alsó korhatárát emberölés, erős felindulásból elkövetett emberölés, súlyos testi sértés, rablás vagy kifosztás esetén, ha azt ittas, megfélemlített, fogyatékos vagy idős személy sérelmére követik el, feltéve, hogy az elkövető fiatalkorú az elkövetéskor rendelkezett a bűncselekmény következményeinek felismeréséhez szükséges belátással. Az új szabályok értelmében a bíróságok nem szabhatnak ki börtönbüntetést 12 és 14 év közötti fiatalkorúra; helyette speciális eljárást, például javítóintézeti elhelyezést rendelhetnek el. A 12 és 14 év közötti fiatalkorúak előzetes letartóztatása nem haladhatja meg az egy évet, a 14 évet betöltött fiatalkorúak előzetes letartóztatása pedig a két évet. Fiatalkorúaknak az előzetes letartóztatás idejét javítóintézetben kell letölteni. Emberi jogi és szakmai szervezetek erősen aggályosnak találták a büntető törvénykönyv módosítását, amely megfogalmazásuk szerint egyértelműen szankcionálással lép fel a fiatalkorú bűnözéssel szemben. Bírálták továbbá azt, hogy a hatóságok nem rendelkeznek intézményi kapacitással, és korlátozott a tudásuk azzal kapcsolatban, hogy hogyan kell bánni fiatal bűnelkövetők újabb csoportjaival. Az emberi jogi civil szervezetek továbbra is bírálták a szabálysértési törvényt, 12
2011. évi emberi jogi jelentés Országjelentések az emberi jogok tiszteletben tartásáról 2011 http://www.state.gov/j/drl/rls/hrrpt/humanrightsreport/index.htm Kiadta az Amerikai Egyesült Államok Külügyminisztériuma

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság